b'\n_START_ARTICLE_\nGoli kilovnik\n_START_SECTION_\nOpis\n_START_PARAGRAPH_\nGoli kilovnik je ve\xc4\x8dinoma enoletna zel z golimi stebelci, ki so mo\xc4\x8dno razvejana in se plazijo po tleh. Stebelca so dolga od 5 do 15 cm, iz njih pa poganjajo od 2 do 10 mm dolgi ovalni listi\xc4\x8di rumeno zelene barve. Na stebelca so pritrjeni s kratkimi pecelj\xc4\x8dki._NEWLINE_Rastlina cveti od julija do septembra, cvetovi pa so zeleno rumene barve in sede v zalistjih, zbrani v klob\xc4\x8di\xc4\x8de po 5 do 10 cvetov.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nGoli kilovnik raste ob poteh, stezah in ostalih suhih in pe\xc5\xa1\xc4\x8denih podlagah. Vsebuje kumarinske spojine, saponine in flavonoide. V ljudskem zdravilstvu se uporablja cela rastlina, ki jo nabiramo julija in avgusta. Razku\xc5\xbeuje se\xc4\x8devod ter pomaga ob vnetju se\xc4\x8dnega mehurja. Odvaja ve\xc4\x8d soli in se\xc4\x8dnine ter tako pomaga pri teh tegobah.'